cyanic-selkie/wikianc huggingface dataset:
Porin Ässien SM-liigakausi 2001–2002
Pelaajaliikenne ja muu vaihtuvuus
Elokuussa 2001 Ässät julkaisi kanadalaishyökkääjä Sandy Mogerin sopimuksen. Moger liittyi Ässiin yksivuotisella sopimuksella lakkautetussa IHL:ssä pelanneesta Houston Aerosista, jossa hän oli ollut kaksi edellistä kautta. Mogerilla oli taustallaan myös 236 NHL-ottelua Boston Bruinsista ja Los Angeles Kingsista. Hän lähtikin kauteen koko SM-liigan suurimmalla NHL-taustalla. Samalla seura ilmoitti, että aiemmin joukkueeseen hankitun slovakkihyökkääjä Martin Kulhan siirto oltiin peruttu miehen henkilökohtaisten syiden vuoksi. Kulha jatkoi uraansa Slovakian pääsarjassa, Slovan Bratislavan joukkueessa.
Ässät erotti päävalmentaja Jurzinovin 12. lokakuuta 2001 ja palkkasi hänen tilalleen Kaj Matalamäen. Samassa yhteydessä joukkueen toiseksi kakkosvalmentajaksi nimitettiin Risto Tuomi. Marraskuussa hyökkääjä Jani Väänänen siirtyi loppukaudeksi KalPaan, siten että Ässillä oli mahdollisuus kutsua mies takaisin joukkueeseen.
Porin Ässien joukkue 2001–2002
Lähde: Elite Prospects
Sininaamapeippo
Tuntomerkit
Sininaamapeipolla on nimensä mukaisesti sininen naama sekä punainen pyrstö. Muuten lintu on pääosin vihreä. Sininaamapeippo on noin 12 cm pitkä.
2. divisioona
2. divisioona (latinan sanasta divisio, jakaminen) voi tarkoittaa seuraavia asioita:
Vedenpuhdistamon lampi (Tikkakoski, itäinen)
Maantietoa
Lammen pinta-ala on 1,6 hehtaaria, se on 200 metriä pitkä ja 150 metriä leveä. Lammella ei ole kartan mukaan saaria. Sen rantaviivan pituus on 500 metriä.
Ty Conklin
Ammattilaisura
Kesällä 2009 St. Louis Blues teki Conklinin kanssa kahden vuoden sopimuksen. Conklin pelasi St. Louisissa kaudella 2010–2011 yhteensä 25 ottelua. Torjuntaprosentin ollessa vain 88,1 ja päästettyjen maalien keskiarvo oli 3,22. Hän oli joukkueen kakkosmaalivahti kun ykkösmaalivahtina pelasi Jaroslav Halak. Kauden jälkeen Conklin toki vuoden sopimuksen Red Wingsin kanssa.
Maajoukkueura
Yhdysvaltain maajoukkuetta Conklin edusti ensimmäisen kerran MM-kilpailuissa 2004. Hän oli Yhdysvaltain parhaimpia pelaajia turnauksessa ja valittiin koko turnauksen parhaaksi maalivahdiksi. Conklin oli merkittävä tekijä Yhdysvaltain voittaessa pronssia.
Hal Gill
Seurajoukkueissa
Kahdeksan Boston-kauden jälkeen Gill teki kesällä 2006 kolmen vuoden sopimuksen Toronto Maple Leafsin kanssa. Toronto kauppasi Gillin kesken kauden 2007–2008. Gill siirtyi kaupassa Pittsburgh Penguinsiin, joka antoi Torontolle kaksi varausoikeutta.
Pittsburghissa Gill pelasi puolitoista kautta. Keväällä 2009 hän oli voittamassa Pittsburghissa uransa ensimmäistä Stanley Cupia. Kauden jälkeen Gill teki kahden vuoden sopimuksen Montreal Canadiensin kanssa. Kesällä 2011 Gill teki Canadiensin kanssa yksivuotisen jatkosopimuksen, arvoltaan 2,25 miljoonaa dollaria.
Maajoukkueessa
Gill edusti Yhdysvaltoja ensimmäisen kerran arvoturnauksessa MM-kilpailuissa 2000. Hän oli mukana Yhdysvaltojen joukkueessa myös MM-kisoissa 2001. Yhdysvallat voitti pronssia vuoden 2004 kisoista, kun Gill oli pelaamassa kolmansia MM-kilpailujaan.
Aixam Mega
Suomessa
Aixam kääpiöautot tunnetaan Suomessa "kevyinä nelipyörinä" eli mopoautoina. Mopoautoa saavat Suomessa ajaa 15 vuotta täyttäneet A121-mopoautokortilla.
Vantaan Kaupunki hankki alumiinirunkoisen ja ABS-muovikattella varustetun sähköllä toimivan Aixam lava-auton syksyllä 2008.
Jerónimo de Sousa
Sousa syntyi Louresissa. Hänet valittiin parlamenttiin jo ensimmäisillä vapailla vaaleilla neilikkavallankumouksen jälkeen 1970-luvulla. Hänet valittiin toistuvasti uudelleen, kunnes hän jätti parlamentin vuonna 1993 vain palatakseen jälleen 2002.
Delticom
thumb|Yhtiön kotipaikka Hannoverissa Hannoverissa sijaitseva Delticom AG on pörssissä noteerattu renkaiden jälleenmyyjä, joka toimii verkossa. Yritys tarjoaa 42 maassa olevan 140 verkkokaupan kautta yksityis- ja yritysasiakkaille alakohtaisen valikoiman henkilöautojen ja moottoripyörien renkaita sekä lisävarusteita. Yli 500 milj. euron vuosittaisella liikevaihdollaan Delticom on Euroopan suurin verkossa toimiva renkaiden jälleenmyyjä.
Deloitte Football Money League
Deloitte Football Money League on asiantuntijapalveluyritys Deloitten raportti, jossa arvioidaan jalkapalloseurojen liikevaihtoa. Raportti on koottu vuosittain kaudesta 1996–1997 lähtien.
Chega
Chega (virallisesti tyylitelty nimellä CHEGA!, ; lyhenne CH ) on portugalilainen puolue, jonka on perustanut ja jota johtaa André Ventura. Yleisradio on kuvannut puoluetta ”laitaoikeistolaiseksi” ja ”maahanmuuttokriittiseksi”.
Johan Brüning
Brüning oli naimisissa Lahja Paavolan (1885–1964) kanssa joka oli muun muassa Hämeenlinnan Lotta Svärd -osaston puheenjohtajana vuosina 1925–1929.
Renato Pasini
Renato Pasini (s. 31. heinäkuuta 1977 Gazzaniga, Italia) on italialainen uransa lopettanut maastohiihtäjä, parisprintin maailmanmestari.
USS Intrepid (CV-11)
Toinen maailmansota
Intrepid valmistui 26. huhtikuuta 1943 ja se otettiin palvelukseen 16. elokuuta kapteeninaan Thomas L. Sprague.
TF38 hyökkäsi 6.-8. syyskuuta Palaulle, ja sen jälkeen osasto hyökkäsi 9. syyskuuta Mindanaolle Filippiineillä, jossa tiedustelun mukaan oli ainakin yhdeksän lentotukikohtaa. Tukikohtien konevahvuus oli pienempi kuin odotettiin, ja yllätyksen turvin monet japanilaisten koneista tuhottiin maahan. Taistelupurjehdus jatkui Leytelle, Samarille, Cebulle, Negrosille, Panaylle ja Boholiin, joissa tuhottiin japanilaisten lentotukikohdat. Matkaa jatkettiin menestyksen seurauksena edelleen Luzonille. Osasto oli 21. syyskuuta noin 70 merimailin päässä Luzonista.
Melissa George
Elämä
George urheili nuorena huipputasolla rullaluistelussa.
Lordi (yhtye)
The Monsterican Dream ja suosion hiipuminen (2004–2006)
Toinen single ”Blood Red Sandman” julkaistiin kesäkuussa 2004. Kappaleelle kuvattiin musiikkivideo, jonka juoneen otettiin vaikutteita Evil Dead II -elokuvasta.
Mr. Lordi tapasi Kiss-yhtyeen Gene Simmonsn Tukholmassa, jossa hän haastatteli Simmonsia Inferno-lehteen. Samalla hän lahjoitti Simmonsille Lordin esikoisalbumin. Myöhemmin Simmonsin assistentti ilmoitti, että yksi Lordi-albumi voitaisiin julkaista Yhdysvalloissa Simmonsin levymerkillä, mutta jos yhtye haluaisi myyntituloista itselleen osuuden, olisi parempi julkaista se Kissin levy-yhtiön, Sanctuary Recordsin, kautta. Sanctuary ei kuitenkaan halunnut julkaista kumpaakaan albumia erikseen vaan päätti koostaa kokoelmalevyn albumien parhaista kappaleista. Kokoelmalle annettiin nimi The Monster Show. Taloudellisten ongelmien vuoksi kokoelma jäikin julkaisematta Yhdysvalloissa, ja se ilmestyi ainoastaan Isossa-Britanniassa ja muutamassa muussa Euroopan maassa. Kokoelman johdosta Lordi teki keväällä 2005 European Monstour -kiertueen Euroopassa, jonka aikana yhtyeen sisäinen ilmapiiri kiristyi ja johti jäsenten välisiin riitoihin. Tämän vuoksi kiertueen loputtua yhtyeen kosketinsoittaja Enary erotettiin.
Myöhemmin samana vuonna basisti Kalma halusi erota henkilökohtaisten syiden takia. Kalman päätökseen vaikutti muun muassa hänen nelilapsinen perheensä ja yhtyeen silloinen huono taloudellinen tila. Hän kuitenkin soitti basso-osuudet tulevalle The Arockalypse -albumille. Hurme erosi yhtyeestä vain hieman ennen kuin Lordi ilmoittautui mukaan Suomen euroviisukarsintoihin.
Christian Bäckman
Seurajoukkueissa
Bäckman varattiin NHL:ään jo pelatessaan Frölunda HC:n juniorijoukkueissa. Hänet varasi St. Louis Blues vuonna 1998 ensimmäisellä kierroksella 24. varauksena. Kaudella 1998–1999 Bäckman debytoi Frölundan edustusjoukkueessa Elitserienissä. Bäckman pelasi Ruotsin pääsarjassa kaikkiaan neljä kautta. NHL:ään hän lähti vasta kaudeksi 2002–2003, vaikka oli jo aiemmin saanut monta sopimusehdotusta St. Louisilta, mutta oli kieltäytynyt kaikista NHL-sopimuksista kesään 2002 mennessä.
Lordi (yhtye)
Euroviisujen jälkeen
Vuoden 2007 Femmagaalassa Lordilla oli eniten ehdokkuuksia ollen ehdolla kaikkiaan viidessätoista kategoriassa. Puuttumaan jäi ainoastaan ehdokkuus Pelimanni-Femma -sarjassa.
Christian Bäckman
Maajoukkueessa
Ensiesiintymisensä aikuisten maajoukkueessa Bäckman teki kaudella 2000–2001, jolloin pelasi neljä maaottelua. Ensimmäisen arvoturnauksensa Bäckman pelasi vuoden 2004 MM-kilpailuissa, joissa Ruotsi voitti hopeaa. Lisäksi Bäckman on pelannut maailmanmestaruuskilpailut 2005. Torinossa 2006 Bäckman oli mukana Ruotsin olympiakultaa voittaneessa joukkueessa.
Lordi (yhtye)
Dark Floors
Dark Floors – The Lordi Motion Picture on Mr Lordin ideoima kauhuelokuva, joka suunnattiin kansainvälisille markkinoille. Projekti sai alkunsa Mr. Lordin haastattelusta, jossa hän pyysi Seliniä ottamaan häneen yhteyttä elokuvaidean merkeissä. Dark Floorsia on luonnehdittu perinnetietoiseksi, aidoksi kauhuelokuvaksi sekä psykologiseksi trilleriksi. Dark Floors on saanut vaikutteita etenkin 1980-luvun yhdysvaltalaisista kauhuelokuvista. Vaikutteita on haettu myös japanilaisesta tuotannosta. Dark Floorsin ohjasi Pete Riski, joka on aiemmin ohjannut Lordin musiikkivideoita. Elokuvan tuotantoyhtiö on Solar Films, tuottaja Markus Selin ja käsikirjoittaja Pekka Lehtosaari.
Deadache (2008–2009)
Maaliskuussa 2008 Lordi esiintyi Uudessa-Seelannissa, ja elokuvaohjaaja Peter Jackson sekä joukko erikoistehostestudio Weta Workshopin työntekijöitä olivat nähneet yhtyeen keikan. Putaansuu sai kutsun Uuteen-Seelantiin Weta Workshopin erikoistehostestudioille. Lordin uuden lavashow’n yksityiskohtia ideoitiin yhdessä Wetan tiimin kanssa. Vierailun aikana syntyi piirustuksia ja valmiita tehosteita. Uudet Lordin siivet tehtiin Batman Begins -elokuvassa käytettyjen siipien piirustusten pohjalta. Mr. Lordin Deadachen aikaisessa puvussa on Wetan patentoima haarniskaverkko, joka on muovia, mutta näyttää metallilta. Awalle tehtiin poikkeuksellisesti kaksi erilaista pukua, punainen hame sekä valkoinen hääpuku.
Babez For Breakfast (2009−2012)
Mr. Lordin ollessa Kuorosodassa ja yhtyeen pitäessä keikkataukoa kitaristi Amen vieraili soittamassa kitaraa Markus Strieglin keikalla marraskuussa 2011.
To Beast or Not to Beast (2012−2014)
Ennen uuden albumin julkaisua Lordi esitti uuden singlensä ”The Riff” saksalaisessa WOK WM -urheilukilpailussa, jolloin Lordi nähtiin ensi kertaa esiintymässä nykyisessä kokoonpanossaan. Amen, Hella, OX ja Mana edustivat Suomea samassa urheilukilpailussa. Yhtye esiintyi myös irlantilaisen The Late Late Show -ohjelman päätösnumerona 22. helmikuuta 2013.
Savonlinnassa järjestettiin kesällä 2014 ensimmäinen virallinen Lordi-näyttely, ”The Other side of Lordi”, jossa oli esillä yhtyeen vanhoja esiintymisasuja ja lavarekvisiittaa sekä Mr. Lordin maalauksia. Avajaisissa vierailivat Mr. Lordi ja Amen.
Scare Force One (2014−2016)
Helmikuussa 2016 Lordi esitti Euroviisuvoittokappaleensa "Hard Rock Hallelujah" Uuden Musiikin Kilpailun finaalilähetyksessä, jossa Mr. Lordi esitti sahaavansa sairaalapetiin sidotun juontaja Krista Siegfridsin lavalla. Lordin esiintymisasuja, lavarekvisiittaa ja kansitaidetta oli esillä ”ExtraLordinary” -näyttelyssä Helsingin Jätkäsaaressa 17. kesäkuuta - 13. elokuuta 2016.
Monstereophonic – Theaterror vs. Demonarchy (2016–2018)
Yhtye alkoi joulukuussa 2015 äänittämään uutta albumia. Alkuperäinen suunnitelma oli julkaista uusi levy toukokuussa, mutta julkaisu siirtyy elo-syyskuulle.
2016 elokuun lopulla ilmestyi musiikkivideo kappaleeseen Hug You Hardcore. Lokakuussa Lordi lähti Euroopan kiertueelle, ja helmikuussa 2017 yhtye lähti kiertämään Pohjois-Amerikkaa. Hella jäi äitiyslomalle kesällä 2017. Koskettimia soitti festivaalikeikoilla Nalle, joka oli tuurannut Hellaa aiemmin vuonna 2015.
Killection (2020–2021)
Kymmenes albumi Killection julkaistiin tammikuussa 2020, jonka jälkeen yhtye lähti Euroopan kiertueelle. Huhtikuussa 2020 yhtyeen olisi pitänyt lähteä kuuden keikan mittaiselle Suomen-kiertueelle, mutta koronaviruksen aiheuttaman poikkeustilanteen seurauksena se siirrettiin vuoteen 2021. Jouduttuaan keikkatauolle, Lordi päätti järjestää internetissä erikoiskeikan, joka soitettiin Rovaniemellä ja esitettiin suoratoistona internetissä 22. toukokuuta 2020. Suoratoistona järjestetty keikka joutui palvelunestohyökkäyksen kohteeksi. Yhtye esiintyi Vuoden 2021 Eurovision laulukilpailun Rock The Roof -nimisessä ohjelmanumerossa.
Seitsemän albumin kokonaisuus Lordiversity (2021–2022)
Yhtye julkaisi Lordiversity-nimisen seitsemän albumin musiikkiboksin 26. marraskuuta 2021. Yhtyeellä olisi ollut seitsemän albumin yhtäaikaisella julkaisulla mahdollisuus päästä Guinnessin ennätysten kirjaan, mutta Mr. Lordin mukaan se olisi maksanut yli 30 000 puntaa ja kyseistä ennätystä käytettäessä julkaisun markkinoinnissa vielä enemmän. Suoratoistopalveluihin albumit julkaistiin yksitellen helmikuuhun 2022 mennessä. Yhtye ei tehnyt uusia pukuja, kuten on ollut tapana aiempien levyjen kohdalla.
Esiintymisasut ja julkisuuslinja
Kun yhtye ensin on ideoinut uudet asut, muovaillaan savesta mallit, joiden päälle valataan kipsit. Kun kipsi on kuivunut, savi kopautellaan irti, ja levitetään ohut kerros lateksia kipsimuottiin, ja annetaan kuivua. Kerroksia laitetaan 5–6 kertaa. Lopuksi lateksi maalataan. Materiaalit maksavat noin tuhat euroa pukua kohden.
Yhtye on myös useaan otteeseen vedonnut mediaan olla ”tuhoamatta” heidän rakentamaansa imagoa ja vakuuttanut että työtä tehdään tosissaan, eikä siinä ole mukana huumoria tai parodiaa. Yhtyeen tarkan ja myyttisen julkisuuslinjan seurauksena useat lehdet ympäri maailmaa ovat olleet halukkaita julkaisemaan Lordin jäsenten enemmän tai vähemmän oikeita kasvoja ja nimiä.
Mikidi & Gaiaf
Mikidi & Gaiaf julkaisivat Instagram-palvelussa 18.5.2017 kuvan, jossa oli teksti "Kiitos 2011-2017". Tämä kuva aloitti suuren huhumyllyn siitä, että yhtye on hajonnut. Mutta 1.9.2017 he julkaisivat Facebookissa kuvan, jonka kuvatekstissä kerrottiin, että uusi levy on jälleen työn alla.
Kassem G
Kassemilla on myös neliosainen sarja nimeltä Street Music, jossa hän ja koomikko Nice Peter tekevät improvisaatiomusiikkia kadulla näkemistään asioista.
Baretti
Baretti on nykyistä baskeria muistuttava, mutta leveämpi ja pussimaisempi lakki.
Baretin käyttö
thumb|Saksalainen sotilasbaretti eroaa suomalaisesta muun muassa kokardin sijainnin osalta.|alt=Saksalainen sotilas pitää päässään punaista barettia.
Kiira Korpi
Ura
Kauden 2010–2011 lyhytohjelman koreografian Korvelle teki jäätanssin entinen maailmanmestari Shae-Lynn Bourne ja vapaaohjelman koreografian David Wilson, joka oli vastannut muun muassa olympiavoittaja Kim Yu-Nan aiemmista ohjelmista. Kaudelle 2013–2014 Korven lyhytohjelman koreografian teki Jeffrey Buttle, vuoden 2008 miesten taitoluistelun maailmanmestari.
Yksityiselämä
Korpi seurusteli vuodesta 2010 alkaen Italiassa mallina työskentelevän Arthur Borges Seppälän kanssa. Korven lopetettua kilpailu-uransa pariskunta asui Milanossa kunnes 2016 muuttivat New Yorkiin. Vuoden 2017 toukokuussa he kihlautuivat. Vappuaattona 2018 pariskunta avioitui Italiassa Comojärven rannalla. Juuri vuoden 2021 juhannuksen alla pari ilmoitti eronneensa.
Patrick Leigh Fermor
Fermor oli Brittiläisen imperiumin ritarikunnan upseeri, ja helmikuussa 2007 Kreikan hallitus myönsi hänelle Feeniksin ritarikunnan komentajan arvon.
King’s Quest
Kuvaus
Sarjan kaikki pelit ammentavat runsaasti fiktiivisiä elementtejä yleisesti tunnetuista saduista ja mytologioista. Peleissä esiintyvät muun muassa Punahilkka, Tittelintuure, kreivi Dracula ja Styks-virta. Myös monien ongelmien ratkaisut ovat samantapaisia kuin niitä vastaavissa saduissa. Esimerkiksi pahasta noidasta voi päästä eroon samalla tavalla kuin Hannu ja Kerttu -sadussa.
Sarjan kahdeksas osa käyttää täysin kolmiulotteista grafiikkaa. Päähenkilöä ohjataan näppäimistöllä ja pelimaailman kanssa ollaan vuorovaikutuksessa hiiren avulla. Kahdeksas osa on saanut raskasta kritiikkiä valinnastaan siirtyä kolmiulotteisuuteen sekä toimintapelimäisestä väkivallastaan, jota ei esiinny sarjan aiemmissa osissa. Näiden eroavaisuuksien vuoksi monet fanit kieltäytyvät pitämästä sitä todellisena King’s Questina. Toisin kuin edeltäjiensä, kahdeksannen osan nimessä ei myöskään ole roomalaista numeroa, vaan peli tunnetaan ainoastaan nimellä King’s Quest: Mask of Eternity.
Ladislav Kohn
Ladislav Kohn (s. 4. maaliskuuta 1975 Uherské Hradiště, Tšekkoslovakia) on tšekkiläinen entinen jääkiekkohyökkääjä. Hän pelasi urallaan 18 vuotta kestäneellä ammattilaisurallaan NHL-liigassa ja Suomessa, Venäjällä, Tšekissä sekä Sveitsissä.
Eurovision laulukilpailu 1978
Eurovision laulukilpailu 1978 järjestettiin 22. huhtikuuta, ja oli järjestyksessään 23. laulukilpailu. Laulukilpailu järjestettiin Palais des Congrèssa, Pariisissa.
Lontoon ePrix 2015
Lauantai
Sam Bird menetti mahdollisuutensa kuljettajien maailmanmestaruuteen, sillä hän ei varmistanut paalupaikkaa lauantain osakilpailuun. Sébastien Buemi ajoi lauantain kilpailun paalupaikalle.
Grenadiinit
Grenadiinit ovat yli 600 saaresta muodostuva saariketju Karibianmerellä. Saariketju on osa Windwardsaaria. Saaret on jaettu Saint Vincentin ja Grenadiinien (Pohjois-Grenadiinit) sekä Grenadan (Etelä-Grenadiinit) välillä. Grenadiineihin kuuluvia saaria ovat muun muassa:
Kuhankeittäjä
Lisääntyminen
thumb|Kuhankeittäjän pesä pienoiskuva|Kuhankeittäjän munia Kuhankeittäjä tekee korimaisen pesän oksanhaaraan. Naaras munii touko–kesäkuussa 3–5 munaa, jotka ovat kooltaan noin 2×3 cm. Munat ovat valkoisia ja pilkullisia. Haudonta-aika on kahdesta kolmeen viikkoa ja pesäpoikasaika noin kaksi viikkoa.
Canadian Women's Hockey League
Liigan perustaminen
Vuonna 2007 Kanadan jääkiekkoliitto ilmoitti uudistavansa aiemmat Esso Women's Nationals- ja Western Women's Hockey League -sarjat. Vuodesta 2007 alken näiden sarjojen voittajat pelasivat kauden päätteeksi vastakkain CWHL:ksi kutsutussa kilpailussa. Vuonna 2011 sarjat yhdistyivät käytännössä kokonaan. Ensimmäinen mestarijoukkue oli Brampton Canadettes Thunder, joka voitti finaalissa Missisauga Chiefsin.
Kielo
Kielo (Convallaria majalis) on Convallaria-sukuun kuuluva monivuotinen, ruohovartinen kasvi. Se on myös sukunsa ainoa laji, vaikka jotkut tutkijat pitävät sen eri maantieteellisiä muotoja erillisinä lajeina. Kielo kukkii touko–kesäkuussa valkoisin, hyväntuoksuisin kukin. Sen lehdet ovat ehytlaitaiset ja kielen muotoiset, joiden perusteella se on saanut suomenkielisen nimensä. Lajin tieteellinen nimi puolestaan viittaa Raamatun Laulujen lauluun.
Levinneisyys ja elinympäristö
Kielo kasvaa kuivissa ja tuoreissa kangasmetsissä, metsänreunoilla, kivikkoisilla rinteillä, lehdoissa, lehtoniityillä ja lettokorvissa. Aasialaisen C. majalis L. var. keiskei -muodon tyypillisiä kasvupaikkoja ovat ylänköalueiden ja vuoristojen alarinteiden avoimet ruohomaat, mutta sitä tavataan myös kosteilla niityillä ja puolivarjoisissa, hammastammien ja mongoliantammien muodostamissa metsissä. Kielon kasvustot ovat runsaampia ravinteikkaimmilla mailla. Vain pieni osa kielon versoista kukkii vuosittain, ja kuivilla paikoilla kukat voivat jäädä puuttumaan kokonaan.
Kasvin nimi
Suomenkielisen nimensä kielo on saanut lehtiensä muodon mukaan: perinteisiä nimiä olivat lehmänkieli, häränkieli ja koirankieli, joiden pohjalta Elias Lönnrot vakiinnutti kasvin nimeksi kielon. Myöhemmin Kielo on vakiintunut Suomessa myös naisen etunimeksi. Kielo on lisäksi ollut yksi suosituimmista lehmän nimistä.
Kielo kulttuurissa
Perinteen mukaan 1. toukokuuta Ranskan kaduilla myydään kieloja. Kielo on ollut kevään symboli jo muinaisilla kelteillä. Vuonna 1561 kuningas Kaarle IX sai pienen kielokimpun tuomaan onnea, ja siitä lähtien hän lahjoitti hovin naisille kielokimppuja toukokuun ensimmäisenä. Varsinkin kieloa, jossa on 13 kukkakelloa samassa varressa, pidetään erityisesti onnea tuottavana esineenä. Ranskassa kieloja saa myydä vappukukiksi ilman myyntilupia tai tulo- tai arvonlisäveroa.
thumb|160px|right|Suomalainen kymmenpenninen vuodelta 1990. Kielo on valittu Suomen kansalliskukaksi vuonna 1967, Suomen itsenäisyyden 50. juhlavuonna. Yleisradio järjesti kansalliskukasta kansanäänestyksen, jonka tuloksen pohjalta juhlavuoden kansalliskukkatoimikunta teki lopullisen valinnan. Kukkiva kielo oli kuvattuna myös Antti Neuvosen suunnittelemassa suomalaisessa kymmenen pennin kolikossa, joka oli käytössä vuosina 1990–2001. Suomen ohella kielo oli myös entisen Jugoslavian kansalliskukka. Lisäksi kielo on kuvattuna useissa vaakunoissa, kuten norjalaisen Lunnerin ja ruotsalaisen Mellerudin kunnanvaakunoissa.
Laulujen laulun lisäksi kielo on liitetty muun muassa myös Englannin Sussexista lähtöisin olevaan uskonnolliseen legendaan. 500-luvulta peräisin olevassa tarussa paholainen ilmestyy ranskalaiselle erakolle lohikäärmeen hahmossa, mutta erakko pysyy keskittyneenä rukoukseensa. Seuranneessa kolme päivää kestäneessä kamppailussa maahan pudonneista erakon veripisaroista kasvaa maahan kieloja, kun taas lohikäärmeen veri muuttuu myrkylliseksi ruohoksi. Tarinan mukaan erakko olisi ollut ranskalainen vuonna 559 kuollut Pyhä Leonhard, vaikka hän ei todennäköisesti koskaan edes käynyt Sussexissa.
Hamidou Raïs
Elämä
Hamidou syntyi luultavasti 1770-luvulla Algerissa. Hänen isänsä oli räätäli. Joidenkin lähteiden mukaan tunnettu barbareski ”Ham-man” oli hänen veljensä Tchelbi Raïs. Hamidou oli merellä 1780-luvulta lähtien, ja jo vuoteen 1797 mennessä hänellä oli komennossaan oma pieni alus. Aiemmin sinä vuonna hän oli kaapannut Tunisissa yhden genovalaisen, yhden venetsialaisen ja kaksi napolilaista alusta. Algerian julistettua sodan Ranskalle vuonna 1798 Hamidou valtasi ranskalaisen tehtaan El Kalassa lähellä Algerian ja Tunisian rajaa. Myöhemmin hän ryösteli Provencen rannikkoa. Seuraavien kahden vuoden aikana Hamidou ja hänen miehistönsä keräsivät ryöstösaaliina noin puoli miljoonaa frangia. Algerian tehdessä rauhan Napoleonin kanssa Hamidou oli Algerian eniten ansainneita barbareskeja. Palkinnoksi hänet määrättiin 44-tykkisen fregatti Mashoudan kapteeniksi. Laivasta tuli Hamidoun lippulaiva hänen loppuelämänsä ajaksi.
Kulttuuritalo Valve
Kulttuuritalo Valveen tiloista löytyvät Oulun kaupungin kulttuuriasiainkeskuksen lisäksi Nukketeatteri Akseli Klonk, Oulun Elokuvakeskus, Pohjoinen valokuvakeskus, Jojo – Oulun tanssin keskus, Oulun musiikkivideofestivaalit, Kulttuurilehti Kaltio, Oulun sarjakuvakeskus, Soiva Siili -orkesteri ja Galleria 5. Lisäksi useat kulttuurialan toimijat järjestävät Valveella säännöllisesti tapahtumia ja kursseja.
Keskuksen tiloista vuokrattavissa ovat Valvesali, neuvotteluhuone, näyttelytilat, kolme tanssisalia, videopaja sekä käsityöpaja Konstila.
Vólos
Nykyinen Vóloksen kunta muodostui, kun Vólos, Agriá, Aisonía, Artémida, Iolkós, Makrinítsa, Néa Anchíalos, Néa Ionía ja Portariá yhdistyivät vuoden 2011 alussa Kallikrates-suunnitelman mukaisesti.
Jäämies (sarjakuvahahmo)
Historia
Bobby Drake halusi ainoastaan normaalin elämän. Sellainen hänellä olikin. Hän oli tavallinen koululainen, tai ei aivan. Bobby tiesi kyvyistään, vaikkei niitä osannut eikä edes yrittänytkään käyttää. Myös hänen vanhempansa tiesivät pojastaan ja he auttoivat häntä pitämään jäävoimansa salassa.
Dorrit von Fieandt
Dorrit von Fieandtin puoliso on vuodesta 1950 ollut diplomaatti, varatuomari Berndt Johan von Fieandt. Heillä on kolme lasta.
Suprajohde
thumb|250px|Tavallinen ja suprajohtava 12 500 [[ampeerin kaapeli CERN:stä]] Suprajohde tarkoittaa sellaista ainetta, jonka resistiivisyys katoaa kun lämpötila laskee aineelle ominaisen kriittisen lämpötilan alapuolelle. Tällöin havaitaan Meissnerin ilmiö. Siten suprajohteessa sähkövirta etenee häviöttömästi ja ulkoinen magneettivuo ei pysty tunkeutumaan materiaaliin. Sähkövirran tiheys ja magneettivuon tiheys eivät saa ylittää materiaalille ominaista arvoa tai suprajohtavuus katoaa.
Törmäpääsky
Levinneisyys
Suomessa laji pesii koko maassa, Lapissa yleisimpänä. Vuosiin 2006–2009 perustuvan arvion mukaan Suomen pesimäkanta on 30 000–60 000 paria. Laji on luokiteltu vaarantuneeksi Suomen vuoden 2010 uhanalaisuustarkastelussa. Vuoden 2019 uhanalaisuustarkastelussa laji on luokiteltu erittäin uhanalaiseksi. Kanta on taantumassa. Laji on rauhoitettu koko Suomessa.
Ravinto
Törmäpääskyn ravintoa ovat varsinkin surviaissääsket ja muut vesistöissä kehittyvät hyönteiset. pienoiskuva|Törmäpääsky pesäkololla.
Sputnik 2
Satelliitti painoi 508 kg, joka jo oli selvä osoitus Neuvostoliiton aikeesta tehdä miehitettyjä avaruuslentoja. Sen pituus oli 4 metriä ja halkaisija 2 metriä.
Kalle Luotonen
Luotonen on toiminut näyttelijänä ja ohjaajana Kokkolan kaupunginteatterissa 1966–1967, Rovaniemen teatterissa 1967–1979, Kajaanin kaupunginteatterissa 1979–1981 ja Rauman kaupunginteatterissa 1981–1997. Hän sai valtion taiteilijaeläkkeen 2013.
Inversio ympyrän suhteen
Piste sijaitsee ympyrän ulkopuolella
pienoiskuva|Inversiopisteen P' määrittäminen geometrisesti, kun piste P on inversioympyrän (punainen) ulkopuolella. Jos piste sijaitsee inversioympyrän ulkopuolella, suoritetaan kuvion piirtäminen käänteisessä järjestyksessä. Aloitetaan etsimällä tangenttipiste ympyrältä. Sitä varten piirretään apuympyrä, jonka halkaisija on inversioympyrän keskipiste ja piste P. Thaleen lauseen nojalla apuympyrän kehällä olevan pisteen halkaisijaa vastaan oleva kehäkulma on suora. Halkaisijan toinen pää alkoi inversioympyrän keskipisteestä, josta piirretty jana on sen säde kun se päättyy inversioympyrän kehälle. Näin tapahtuukin ympyröiden leikkauspisteessä N. Siinä pisteessä kehäkulman toinen kylki on säde ja toinen jana, joka päättyy pisteeseen P. Thaleen lauseen mukaan säteen ja janan välinen kulma on suora ja jana on siten inversioympyrän tangentti. Samalla tavalla voidaan muodostaa inversioympyrän toiselle puolelle toinen tangentti pisteeseen N'. Piirretään pisteiden N ja N' välille suora. Se leikkaa pisteen P ja keskipisteen O yhdistävällä suoralla olevassa pisteessä P'.
Mikko Mönkkönen
Professorina
Mönkkönen nimitettiin elokuun alussa 2005 soveltavan ekologian professoriksi Jyväskylän yliopistoon. Soveltava ekologia tutkii mm. erilaisia luonnonsuojelubiologian teemoja. Eräs keskeisiä kysymyksiä on, miten luonnon ekosysteemejä voitaisiin ennallistaa. Käytännön tasolla ekologit tutkivat, miten eläinpopulaatioita (esim. riistaeläimet) voitaisiin hyödyntää kestävällä tavalla.
Tutkimusura
Professori Mönkkönen on viime vuosina ollut päätutkijana hankkeessa, joka keskittyy boreaalisten metsien yhteisöekologian tutkimukseen. Lisääntyvä luonnonvarojen käyttö asettaa haasteita metsien hoidolle. Tavoitteena on metsien kestävä käyttö (, SMF). Tutkimushankkeessa tutkimuksen avulla etsitään ratkaisuja metsien hoitamiseen ja metsien suojeluun siten, että metsien biodiversiteetti säilyisi. Tutkimustyön tulosten pohjalta voidaan hankkeen tuloksena tarjota mm. erilaisia ekosysteemipalveluita. Hankkeessa toimii Mönkkösen johdolla monitieteellinen tutkijaryhmä. Ekologien lisäksi ryhmässä on toiminut mm. operaatioanalyysin piiriin luettavaan monitavoitearviointiin eli monitavoitteiseen päätösanalyysiin (, MCDA tai multi-criteria decision making, MCDM) erikoistuneita tutkijoita.
Toimittaja
Tieteellisen uran ohella Mönkkönen on pitkään toimittanut tai ollut avustajana useissa eri lehdissä biologian ja eläintieteen aloilla. Näihin lukeutuu sekä suomalaisia että ulkomaisia julkaisuja. Annales Zoologici Fennici-lehden toimittajana hän on ollut vuodesta 1993 lähtien. Kotimaassa hän on ollut toimittajana Suomen riista -lehdessä vuodesta 1996. Vuosina 1995–1998 hän oli Ornis Fennican päätoimittaja ja vielä vuonna 1999 apulaispäätoimittaja. Toukokuusta 2000 kesäkuuhun 2004 Mönkkönen oli Ecographyn vastaava päätoimittaja ja sen jälkeen 2005–2009 avustavana toimittajana Global Ecology and Biogeography -nimisessä lehdessä.
LaMDA
Bard
Googlen 6. helmikuuta 2023 julkistama Bard -chatbotti käyttää LaMDAa. Bard tuli rajoitetusti saataville 21. maaliskuuta 2023.
Was-valtikka
Was-valtikka on muinaisen Egyptin taiteessa kuvattu sauva, jonka yläpää oli koiraeläimen pään muotoinen ja alapää kaksihaarainen. Was-valtikan kaltaisia valtikoita oli käytössä jo esidynastisina aikoina. Sen kantajan uskottiin saavan suojelusta henkiolennoilta. Was-valtikka symboloi valtaa ja se kuvattiinkin faaraoiden ja jumalten kantamana. Was-valtikoita kuvattiin usein hautojen seinille maalatuissa uskonnollisissa kuvituksissa.
Amalekilaiset
Käsitykset alkuperästä
thumb|[[Gustave Doré, Agagin kuolema.]] Useiden amalekilaisten kuninkaiden nimi oli Agag. On mahdollista, että kyseessä oli hallitsijan arvonimi.
Israelilaisten sodat amalekilaisia vastaan
Kun israelilaiset saapuivat Kanaanin maan rajoille ja lähettivät sinne vakoojia, maan asukkaita, joihin kuuluivat myös amalekilaiset, pidettiin niin vahvoina, ettei heitä uskottu kyettävän voittamaan. Tästä seurasi, että maa voitiin valloittaa vasta 40 vuotta myöhemmin.
Räystäspääsky
Muutto
Laji muuttaa Suomeen toukokuussa, jolloin sille on jo tarpeeksi ravintoa. Elo–syyskuussa räystäspääskyjä kerääntyy suuriksi parviksi istuksimaan puhelinlangoille, ja ne lentävät sitten takaisin Etelä-Afrikkaan. Pääskyt palaavat joka vuosi tutuille pesimäpaikoilleen.
Mestarien liigan kauden 2015–2016 lohkovaihe
Lohko F
<div id="Bayern München-Olympiakos">
Diabigué
Asutus
Asukkaat ovat soninkeja, maureja, fulbeja ja bambaroita. Yleisin kieli on soninke ja vallitseva uskonto islam.
Talous ja palvelut
Seudun liikenneyhteydet ovat heikot. Väestön pääelinkeinot ovat maanviljely ja karjanhoito. Tärkeimmät viljelykasvit ovat durra, hirssi, maapähkinä, lehmänpapu, teehibiskus ja vihannekset. Tuotantoeläimiä ovat naudat, lampaat, vuohet ja hevoset. Lisäksi harjoitetaan pienimuotoista kaupankäyntiä ja käsityöammatteja. Diabiguéssa pidetään viikoittaiset markkinat. Teollisuutta kunnassa ei ole lainkaan. Nuoriso hakeutuu ansiotöihin kaupunkeihin tai pyrkii muuttamaan Eurooppaan ja muualle Afrikkaan.
Naakka
Levinneisyys
Naakkaa tavataan koko Euroopassa Islantia, Maltaa, Fennoskandian pohjoisosia sekä korkeimpia vuoristoja lukuun ottamatta. Pesimäalueidensa pohjoisimmista osista naakka poistuu talveksi, ja joillakin alueilla, kuten Portugalin rannikolla ja Lähi-idän pohjoisosissa, sitä tavataan vain talvehtivana. Aasiassa naakkaa esiintyy Kiinassa, Mongoliassa, Kazakstanissa, Venäjällä, Afganistanissa, Irakissa, Iranissa ja Israelissa, sekä valtioissa, jotka ovat näiden ja Euroopan välillä. Afrikassa naakkaa tavataan Marokon ja Algerian pohjoisimmissa osissa. Yhdysvalloissa pieniä ryhmiä on esiintynyt useammassa osavaltiossa ja provinssissa 1980-luvulla.
Lisääntyminen
pienoiskuva|vasen|200px|Nuori naakka. Naakka on pariuskollinen, ja pari on tiivisti yhdessä koko elämänsä ajan. Naakkapari kihlautuu jo noin kahdeksan kuukauden ikäisenä mutta on sukukypsä tavallisesti vasta kaksivuotiaana. Parin kihlautuminen valikoituu siten, että naaras on aina koirasta alempiarvoinen. Se pesii useimmiten yhdyskunnissa ja tekee pesän rakennuksien ja puiden onkaloihin, piippuihin, ilmanvaihtoventtiileihin, palokärjen koloihin ja uuttuihin sekä suurireikäisiin pönttöihin. Luonnonpesät ovat vanhojen puistojen ja lehtimetsien puiden koloissa, mutta myös luolissa ja kallionhalkeamissa. Ennen ihmisen rakennelmia naakka asuikin kalliojyrkänteillä, palokärjen koloissa ja maakoloissa. Itse pesä on rakennettu heinänkorsista ja oksista ja se on vuorattu höyhenillä, karvoilla, villalangan pätkillä, paperin- ja muovinpalasilla sekä mudalla. Sekä koiras että naaras osallistuvat rakentamiseen niin, että koiras tekee pääosan rungosta ja naaras vuorauksesta.
Nimi
Tieteellinen nimi Corvus on latinaa ja tarkoittaa korppia Cicerolla. Lajinimi monedula on Linnén antama ja tarkoittaa rahan (moneta) syömistä (edo). Naakka sai lajinimensä Ovidiuksen kertomasta myytistä, jonka mukaan sithonialainen prinsessa Arne muutettiin naakaksi sen jälkeen, kun oli kavaltanut kotimaansa kullasta Kreetan kuningas Minokselle.
Asma al-Assad
Elämäkerta
Asma al-Assad on ollut miehensä mukana näyttävästi julkisuudessa. Hänen vaikutuksestaan miehensä politiikkaan tiedetään kuitenkin vain vähän. Nuoren lännessä opiskelleen presidentin ja tämän aviopuolison toivottiin aluksi johtavan vapaampaan yhteiskuntaan Syyriassa, ja kehitys kulkikin aluksi tähän suuntaan. Bašar al-Assadin viran alkukaudesta on joskus puhuttu Damaskoksen keväänä. Syyrian sisällissota alkoi kuitenkin vuonna 2011, kun Daraan kaupungissa pidätettiin koululaisia, jotka joutuivat kidutuksen uhreiksi. Heidän kohtelunsa vuoksi puhkesi nopeasti levinneitä mellakoita, jotka johtivat puolestaan sisällissotaan. Sisällissodan alussa Asman kantaa miehensä menettelyyn ei tiedetty, ja esimerkiksi Britannian ja Saksan YK:n lähettiläät vetosivat häneen vuonna 2012 pyytäen häntä tuomitsemaan väkivaltaisuudet. Sisällissodan alettua Asma katosi kuitenkin julkisuudesta. The Guardian -lehden vuonna 2012 vuotamien sähköpostien mukaan Asma on käyttänyt tuhansia dollareita esimerkiksi Pariisista hankittuihin kynttilöihin ja kattokruunuihin. Sähköpostien perusteella Asma oli myös yhteyksissä Qatarin emiirin tytär Mayassa al-Thanin kanssa, joka neuvoi paria jättämään Syyrian vihjaten heidän saavan mahdollisesti turvapaikan Dohasta.
Jeff Koons
Jeff Koons (s. 21. tammikuuta 1955) on yhdysvaltalainen kuvataiteilija. Häntä on kutsuttu kitschin kuninkaaksi ja hän on saanut paljon huomiota mediassa.
Mima Jaušovec
Mima Jaušovec (s. 20. heinäkuuta 1956 ) on slovenialainen tennispelaaja. Hän syntyi Mariborissa, silloisessa Jugoslavian sosialistisessa liittotasavallassa.
Gis
Gis voi tarkoittaa:
Nokia Lumia 930
Nokia Lumia 930:n paino on 167 grammaa ja mitat 137 × 71 millimetriä, paksuus on 9,8 millimetriä. Puhelimen takakuori on polykarbonaattia ja kehys alumiinia.
Hotelli Aulanko
Historia
Uuden hotellin rakentaminen sai alkunsa vuonna 1936, kun Suomen Matkailijayhdistys osti Hämeenlinnan kaupungilta noin 60 hehtaarin maa-alueen ja perusti yhdessä Oy Alkoholiliike Ab:n ja Suomen Höyrylaiva Oy:n kanssa Aulanko Oy:n. Arkkitehdeiksi valittiin Märta Blomstedt ja Matti Lampén, jotka olivat yhdessä Pauli Blomstedtin kanssa suunnitelleet samana vuonna valmistuneen Hotelli Pohjanhovin Rovaniemelle. Vuonna 1938 valmistunutta Hotelli Aulankoa pidettiin arkkitehtuuriltaan sensaationa, joka keräsi kehuja ulkomaita myöten. Blomstedt ja Lampén suunnittelivat myös hotellin sisustuksen. Vuodepaikkoja Hotelli Aulangossa oli yhteensä 250, ja sen suureen ravintolasaliin mahtui 760 asiakasta. Ravintolaan liittyi lisäksi suuri ulkoterassi. Hotellin vihkiäistilaisuus oli suuri seurapiiritapahtuma, jonne osallistui myös valtionjohtoa: paikalla oli muun muassa marsalkka Mannerheim.
Hotellin laajennukset
Ensimmäistä kertaa Hotelli Aulankoa laajennettiin vuonna 1963, jolloin valmistui Märta Blomstedtin suunnittelema pieni funkistyylinen laajennus. Vuosina 1970 ja 1973 rakennettiin arkkitehti Aarne Ehojoen piirtämät nykyaikaiset laajennusosat. Hotelli osaksi Rantasipi-ketjua 1978. Vuonna 1990 hotellin yhteyteen valmistui kongeressikeskus talvipuutarhoineen, ja viimeisin laajennus on arkkitehti Marjatta Hara-Pietilän suunnittelema kylpyläosa ja urheilun monitoimihalli, jotka otettiin käyttöön vuonna 2006.
Darwininsammakot
Darwininsammakot eli ”suusynnyttäjät” (Rhinodermatidae) on sammakoiden heimo, jonka lajit elävät eteläisen Chilen ja läheisen Argentiinan lehtimetsissä.
Pippo Baudo
Giuseppe Raimondo Vittorio Baudo (s. 7. kesäkuuta 1936 Militello in Val di Catania, Sisilia) on italialainen televisio- ja radiojuontaja. Hän on työskennellyt myös säveltäjänä ja sanoittajana sekä puheteatterin parissa.
Blackie Lawless
Blackie Lawless (oikealta nimeltään Steven Edward Duren, s. 4. syyskuuta 1956 Staten Island, New York City) on yhdysvaltalainen muusikko. Hänet tunnetaan parhaiten W.A.S.P.-yhtyeen laulaja-kitaristina, mutta hän on soittanut myös bassoa sekä vaikuttanut yhtyeissä New York Dolls ja Sister, joka oli hänen varhainen yhtyeensä.
Ville Snellman
Ville Jari Snellman (s. 26. marraskuuta 1981 Tampere) on suomalainen jääkiekkoilija, joka pelasi urallaan SM-liigassa, NLA:ssa ja Elitserienissä. Pelipaikaltaan Snellman oli hyökkääjä.
Ja tunturin takaa kuulet –
Ja tunturin takaa kuulet –: Islannin sodanjälkeistä lyriikkaa on valikoima islantilaista lyriikkaa. Kirjan runot on valikoinut ja suomentanut Maj-Lis Holmberg, ja sen on julkaissut Weilin + Göös vuonna 1977. Marja Laakkonen kirjoittaa vuonna 1977 Arvostelevassa kirjaluettelossa, että kirja on tarpeellinen, samoin kuin sen alkusanat, joista lukija saa tietoa islantilaisesta kirjallisuudesta.
Nancy Harkness Love
Varhaiset vuodet
Vuonna 1932 Love sai ammattilentäjän lupakirjan opiskellessaan Vassar Collegessa. Hän ansaitsi opintojensa ohella rahaa kuljettamalla matkustajia Poughkeepsiesta lähialueen kaupunkeihin ja sai lentoseikkailujensa ansiosta liikanimen ”The Flying Freshman”. Suuren laman iskettyä Yhdysvaltoihin 1930-luvulla Loven vanhemmilla ei enää ollut varaa Vassarin lukukausimaksuihin. Love jätti koulun kesken ja alkoi työskennellä lentokoneiden myyjänä Bostonissa Beechcraftille ja Waco Aircraft Companylle. Siellä hän tapasi vuonna 1934 tulevan aviomiehensä, lentojoukkojen reservin upseeri Robert Loven. Pari meni naimisiin vuonna 1936.
Sodan jälkeen
Sotavuosien jälkeen Lovet muuttivat Martha’s Vineyardille. Sekä Nancy että Robert Love saivat palveluksestaan yhtä aikaa kunniamitalit, Nancy Air Medalin ja Robert Distinguished Service Medalin. Love sai myös eversiluutnantin arvon ilmavoimien reservissä. Lovet saivat kolme tytärtä. Ajalle tyypillisesti Nancy Love luopui ilmailu-urastaan, jäi kotiäidiksi ja katosi julkisuudesta, joskin hän lensi edelleen perheen koneella mantereelle esimerkiksi lasten lääkärikäyntejä varten.
Two World Trade Center
Uusi Two World Trade Center
Vuonna 2006 julkaistiin ensimmäinen arkkitehti Norman Fosterin johtaman arkkitehtitoimisto Foster and Partnersin suunnitelma uudesta Two World Trade Centeristä. Lopullinen suunnitelma saatiin valmiiksi vuoden 2007 aikana. Two World Trade Centerin perustustyöt aloitettiin vuonna 2008. Viralliset rakennustyöt aloitettiin kesäkuussa 2010. Alun perin rakennuksen oli tarkoitus valmistua vuosien 2012–2013 välillä. Vuonna 2011 sen arvioitiin valmistuvan 2015 viimeisenä uuden World Trade Centerin rakennuksista. Kuitenkin syksyllä 2012 ilmoitettiin, että Two World Trade Centerin torniosan rakennustyöt alkavat vasta taloudellisen tilanteen parannuttua. Rakennuksen nykyistä arvioitua valmistumisvuotta ei ole ilmoitettu.
Kibō
Rakenne
Kibō on suurin Kansainvälisen avaruusaseman moduuleista. Ohjelman alussa se oli pienin, mutta muut avaruusasemaan osallistujat pienensivät omia moduulejaan, kun taas Kibōn mitat säilyivät muuttumattomina.
Experiment Logistics Module Pressurized Section
ELM-PS laukaistiin Endeavourin lennolla STS-123 11. maaliskuuta 2008 ja asennettiin väliaikaisesti Harmony-moduuliin. Se siirrettiin lopulliselle paikalleen PS:n päälle lennolla STS-124.
Experiment Logistics Module Exposed Section
Experiment Logistics Module Pressurized Section eli ELM-ES on paineistamaton EF:ään kiinnitettävä osa. Siihen voidaan kiinnittää kolme hyötykuormaa ja kuljettaa sitä niiden kanssa avaruussukkuloilla.
Paikkatietojärjestelmä
Paikkatietoanalyysit paikkatietojärjestelmissä
Tietoa voidaan myös yhdistää ja siten saada uutta ominaisuustietoa, esimerkiksi jos kunnan väkiluvun jakaa kunnan pinta-alalla neliökilometreinä, saadaan uusi tieto, joka kertoo kuinka monta asukasta on neliökilometrillä.
Paikkatietojen esittäminen paikkatietojärjestelmissä
Perinteinen tapa esittää paikkatietoa on kartta. Kartta on paikkatiedosta muodostettu kuva. Paikkatietojärjestelmä voi tuottaa kartan näytölle, kuvatiedostoon tai tulostimelle.
Sheikh Jarrah
thumb|Näkymä Sheikh Jarrahiin. Taustalla Jerusalemin keskusta. Sheikh Jarrah on kaupunginosa Jerusalemissa. Kaupunginosa kuuluu niin sanottuun Itä-Jerusalemiin. Aikanaan se oli osa uuttakaupunkia, jota rakennettiin 1800-luvun loppupuolella vanhankaupungin ulkopuolelle. Tuolloin se tunnettiin arabikaupunginosana, jonne Jerusalemin mahtisuvut rakennuttivat kartanoita, kuten nykyisen Oriental Housen. Alue on ollut Israelin hallinnassa sitten kuuden päivän sodan vuonna 1967. Sen asuntojen ja maan omistukseen on liittynyt oikeuskiistoja juutalaisten ja palestiinalaisten välillä.
Historia
Israelin itsenäisyyssodan aikana vuonna 1948 alueella käytiin taisteluita. 13. huhtikuuta arabijoukot väijyttivät siellä Haganan saattueen, jonka mukana oli sairaanhoitajia ja lääkäreitä. Juutalaiset joukot valtasivat alueen 25. huhtikuuta, mutta brittijoukot pakottivat heitä perääntymään. Aluetta kuvailtiin taistelujen jälkeen hylätyksi. Sodan jälkeen Sheikh Jarrah oli osa Jordanian hallitsemaa Länsirantaa ja Itä-Jerusalemia. Vuonna 1956 Jordania asutti paikalle 56 pakolaistaustaista palestiinalaisperhettä, jotka olivat lähtöisin vuoden 1948 sodan jälkeen Israeliin liitetyiltä alueilta. Pakolaiset eivät omistaneet maata tai asuntojaan. Vuonna 1967 syttyi kuuden päivän sota, jonka aikana Israel miehitti Jordanian Länsirannan.
Pontus
Pontus voi tarkoittaa seuraavia:
Transpetro Volga
Transpetro Volga on rautatiehuolintayritys SFAT:n perustama jokilaivatankkialusyhtiö. Sovfinamtrans, jota lyhyesti kutsuttiin myös SFAT:ksi, laajensi öljynkuljetustoimintaansa myös jokilaivoille, joilla kyettiin kuljettamaan rautateitä enemmän öljyä, 5 000 tonnia. Lopulta yhtiöllä oli myös rannikkokelpoisia tankkereita.
NHL-kausi 1933–1934
Pudotuspelit
Detroit kaatoi Toronton divisioonavoittajien kohtaamisessa ja pääsi finaaliin. Chicago kaatoi Montreal Canadiensin divisioonakakkosten ottelussa ja Montreal Maroons kaatoi New York Rangersin divisioonakolmosten ottelussa. Chicago pelasi itsensä finaaliin Detroitia vastaan voittamalla Montreal Maroonsin toisella kierroksella. Pienenä yllätyksenä tuli, että Chicago onnistui kaatamaan ennakkosuosikki Detroitin paras viidestä -finaalissa.
Karhujärvi (Laukaa)
Vesistösuhteet
Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Tuomiojärven–Palokkajärven valuma-alueella (14.29), jonka Makkarajoen valuma-alueeseen (14.296) se kuuluu. Järven vedenpinnan korkeus on 156,3 metriä mpy.
Rautakausi
Maapallolla esiintyvästä meteoriittiraudasta valmistettiin yksinkertaisia rautaesineitä Egyptissä jo 3000-luvulla eaa. Laajamittaisen raudantuotannon edellytys oli kuitenkin rautamalmiin sisältyvän rautaoksidin pelkistäminen eli raudan ja hapen erottaminen toisistaan. Prosessi vaatii huomattavasti tehokkaamman uunin kuin kuparin sulattaminen ja tästä syystä raudanvalmistus saattoi alkaa vasta kun metallurginen osaaminen oli kehittynyt riittävästi helpompien metallien parissa.
Kolibakteeri
Mutaatiotutkimus
Bakteereille annettiin minimiravinto, jolloin 500 bakteerisukupolvea syntyi 75 päivässä. Yksistään tämä tuottaisi valtavan määrän bakteereita, jos bakteerit saisivat lisääntyä rajatta. Mutta bakteerien rajallinen ravintomäärä aiheuttaa sen, että ne bakteerit, jotka pystyvät lisääntymään nopeiten, yleistyvät. Tarkoitus oli tutkia, tapahtuuko bakteereissa hyödyllisiä mutaatioita, jotka edistävät bakteerien kykyä selviytyä hengissä ja tuottaa jälkeläisiä.
Kolibakteerin virotyyppejä
Epidemioiden yhteydessä on tavallisesti puhe virotyypeistä, joiden aiheuttama taudinkuva on tyypillisesti toisesta poikkeava. Kyseessä ei ole eri mikrobilaji. Ihmisillä esiintyviä ovat
Kuvanlukija
Kuvanlukijatyypit
Kuvanlukijoita on kahdenlaisia: tasoskannereita ja filmiskannereita. Edellinen lukee paperilla olevan esimerkiksi A4-kokoisen kuvan heijastuvan valon avulla. Jälkimmäinen lukee kuvan negatiivi- tai diafilmistä läpimenevän valon avulla. Tasoskanneri voi olla pöytä- ja käsikuvanlukija.
Käsikuvanlukija
Käsikuvanlukija toimii samalla periaatteella, mutta on koteloitu käsin liikuteltavaan, suurta tietokonehiirtä muistuttavaan koteloon, jonka alapinnalla on lukupää ja liikkeen havaitseva rulla. Käsikuvanlukijoiden lukupää on kapeampi kuin tasolukijoissa; usein tarpeeksi leveä valokuvien lukemiseen, mutta paperiarkit joudutaan lukemaan erillisinä kaistoina ja yhdistämään ohjelmallisesti. Käsilukijat olivat halvempia valmistaa kuin tasolukijat, mutta monissa tilanteissa vaikeampia käyttää, minkä johdosta edulliset tasolukijat ovat syrjäyttäneet ne.
Filmiskanneri
Filmiskannerilla on tyypillisesti paljon suurempi erotuskyky kuin tasoskannerilla, ja lisäksi se pystyy lukemaan hyvin tiheitä (tummia) alueita kuvassa. Filmiskanneri voi olla rakenteeltaan riviskanneri tai rumpuskanneri. Edellisessä filmi kuljetetaan valodetektorien rivin ohitse, jälkimmäisessä kuvan yli kuljetetaan valoherkkä detektori filmin pyöriessä sylinterin pinnalla. Rumpuskannerissa voidaan käyttää paljon parempaa valodetektoria, kuten valomonistinputkea, kuin riviskannerissa, jolloin tuloksena saadaan parempi sävyjen rekisteröinti. Laitteen korkean hinnan ja suuren koon takia rumpuskanneri on jäänyt yksinomaan ammattikäyttöön.
Gonzo-journalismi
Sanan alkuperä
Gonzo tarkoittaa cajun-slangiksi samaa kuin "soittaa mielipuolisesti". Journalismissa termiä käytti ensimmäisen kerran Boston Globe Magazinen kolumnisti Bill Cardoso vuonna 1968, kun hänen kollegansa Hunter S. Thompson oli soittanut rakastamaansa James Bookerin Gonzo-nimistä kappaletta tauotta heidän yhteisessä motellihuoneessaan.
Laattatektoniikka
Laatat voivat erkaantua toisistaan, törmätä toisiinsa tai liukua toisiaan vasten. Valtamerten keskiselänteissä laatat erkanevat toisistaan ja muodostavat näin uutta merenpohjaa. Merellisen laatan törmätessä joko toiseen merelliseen tai mantereiseen laattaan syntyy alityöntöä eli subduktiota, jossa merellinen laatta työntyy toisen laatan alle. Subduktiokohtaan muodostuu syvänmeren hautoja ja sen ylle vulkaanisia saarikaaria. Kahden mantereisen laatan törmätessä puolestaan kasvaa poimuvuoristo. Mannerten liukumisalueilla ei synny uutta kuorta eikä tuhoudu vanhaa, mutta ne alueet ovat erityisen alttiita maanjäristyksille.
Haarapääsky
Levinneisyys
Suomessa laji pesii koko maassa, Tunturi-Lapissa harvinaisena. Pesimäkanta Suomessa on 150 000 – 200 000 paria. Suomeen haarapääskyt saapuvat vapusta alkaen, ensimmäisiä haarapääskyjä voi nähdä Suomessa jo huhtikuun loppupuolella, syysmuutto on elo–syyskuussa. Suomessa pesivät haarapääskyt talvehtivat eteläisessä Afrikassa.
Laattatektoniikka
Mannerlaatat
Kitka vastustaa laattojen välistä liikettä. Kun kitka kasvaa suuremmaksi kuin laattojen välisen rajapinnan jännitysvoima, laatat eivät enää liiku toistensa suhteen, vaan niiden rajapinnalle muodostuu jännityskertymä, joka lopulta purkautuu maanjäristyksenä. Järistyksessä purkautuvan energian suuruutta kuvataan magnitudilla.
Lähenevät laatat
Kahden mantereisen laatan törmätessä joko toinen laatta nousee päälle tai toinen laatta halkeaa. Kumpikaan laatoista ei kuitenkaan pysty painumaan kohti astenosfääriä, joten mantereisiin törmäysvyöhykkeisiin syntyy orogenian seurauksena poimuvuoristoja. Kuori paksuuntuu törmäysvyöhykkeellä, koska laatat ikään kuin lyhenevät ja painuvat kasaan. Tämän seurauksena kivet deformoituvat ja vuorijonoja alkaa kohota. Korkeiden vuorien kuluessa jäljelle jää korkeassa lämpötilassa ja paineessa syntyneitä metamorfisia kivilajeja. Esimerkiksi Ural on syntynyt, kun Euroopan laatta ja Aasian laatta ovat kauan sitten törmänneet toisiinsa ja poimuttuneet. Himalajan vuoristo on seurausta Intian laatan jatkuvasta työntymisestä Euraasian laatan reunan alle.
Teorian historiaa
Moderni laattatektoniikka syntyi kanadalaisen geofyysikko John Tuzo Wilsonin teoriasta 1965. Hän ehdotti, että mantereet liikkuvat ja valtamerten keskiselänteillä tapahtuu erkanemista. Lisäksi hän ehdotti, että on olemassa alityöntö- ja transformivyöhykkeitä. Lisäksi hän esitti samana vuonna teoriansa valtamerten synnystä ja umpeutumisesta, mikä tunnetaan niin kutsuttuna Wilsonin syklinä.
Belgia
Luonto ja luonnonsuojelu
Belgiassa on vain yksi kansallispuisto, Hoge Kempenin kansallispuisto, joka perustettiin vuonna 2006. Se sijaitsee maan itäosassa ja koostuu lähinnä havumetsistä ja nummista. Vanhoista soranottokuopista on tullut pieniä lampia. Puistossa elää metsäkauriita, ritariperhosia ja muurahaiskorentoja. Ardenneilla tavataan myös villisikoja ja villikissoja. Rannikon kosteikot ovat tärkeä muuttolintujen levähdyspaikka. Vuonna 2011 maassa nähtiin susi ensimmäistä kertaa sataan vuoteen.